ביקורי נשיאי רוסיה בישראל

[[ולדימיר פוטין פוגש את אריאל שרון באפריל 2005.]]
מאז הקמת מדינת ישראל ביקר בה רק נשיא רוסיה מכהן אחד (מתוך שלושה), ולדימיר פוטין. הביקור הראשון שלו מתוך שלושה נערך בשנת 2005, השני ב-2012 והאחרון בשנת 2020. מיעוט הביקורים ומועדיהם ביטאו את המורכבות של יחסי שתי המדינות, כמו גם את היחסים המשופרים שהתבססו בין המדינות לאחר מכן (בעיקר בתקופת נשיאותו של פוטין). נשיא אחד ביקר בישראל זמן קצר לאחר פרישתו מהתפקיד, היה זה בוריס ילצין שביקר בישראל בינואר 2000. דמיטרי מדבדב שלא ביקר בישראל בשנות נשיאותו, ביקר בה כראש ממשלת רוסיה בשנת 2016, ואף חשף שביקר בישראל בשנות ה-90 של המאה ה-20 בהיותו עורך דין.
==ביקור ילצין==
נשיא רוסיה היוצא, בוריס ילצין, הגיע לישראל ב-5 בינואר 2000, לביקור בן שלושה ימים, רק 5 ימים לאחר שהודיע על התפטרותו. במהלך שהותו ביקר בבית לחם, נפגש עם הנשיא דאז עזר ויצמן ועם יושב ראש הרשות הפלסטינית יאסר ערפאת. למרות שלא היה ראש מדינה מכהן, צוין ביקורו כאירוח רשמי וקיום תחת כללי הטקס לראשי מדינות.

==הביקור המבוטל של דמיטרי מדבדב==
דמיטרי מדבדב היה אמור בתקופת נשיאותו להגיע לביקור בישראל ב-17 בינואר 2011 לביקור בן יומיים ובראש משלחת של 500 איש, אלא ששביתת עובדי משרד החוץ טרפדה את ההכנות לביקור ובסופו של דבר מדבדב ביקר ברשות הפלסטינית בלבד, כשהוא פוגש ביריחו את אבו מאזן. בסופו של דבר מדבדב הגיע לביקור כראש ממשלת רוסיה, בנובמבר 2016.

==ביקורי ולדימיר פוטין==
פוטין פוגש את [[ראובן ריבלין. ינואר 2020.]]
===2005===
ולדימיר פוטין ביקר לראשונה בישראל בשעות הערב של יום ה-27 באפריל 2005 והיה זה הביקור הראשון של נשיא רוסי מכהן בישראל. במהלך הביקור נפגש עם ראש ממשלת ישראל אריאל שרון, עם הנשיא משה קצב כמו כן ביקר ביד ושם וב.

===2012===
חצר סרגיי בירושלים ביום ביקורו של פוטין. 25 ביוני 2012.
פוטין ביקר בישראל ב-25 ביוני 2012, בביקור בן יום שבמהלכו חנך אנדרטה בנתניה ופגש את הנשיא שמעון פרס ואת ראש הממשלה בנימין נתניהו.

===2020===

ב-23 בינואר 2020 הגיע פוטין לישראל במסגרת פורום השואה העולמי החמישי שנערך ביד ושם ולקראת חנוכת אנדרטת נר הזיכרון לזכר המצור על לנינגרד ומגיני העיר. בביקור זה נפגש פוטין גם עם אמה של נעמה יששכר, שביקשה ממנו חנינה עבור בתה שהייתה עצורה ברוסיה.

==ראו גם==
*ביקורי נשיאי צרפת בישראל
*ביקורי נשיאי ארצות הברית בישראל

==קישורים חיצוניים==
* [http://kremlin.ru/events/president/news/33243 פוטין מבקר בישראל (2005)] באתר הקרמלין 
* [http://kremlin.ru/catalog/countries/IL/events/15743 ביקור פוטין בישראל 2012] באתר הקרמלין 
* [http://kremlin.ru/catalog/countries/IL/events/62661 ביקור פוטין בישראל 2020] באתר הקרמלין 
;ביקור ילצין
* [https://www.youtube.com/watch?v=761qGlOmGG4&ab_channel=APArchive ביקור ילצין בישראל, ינואר 2000], בארכיון AP
;ביקורי הנשיא פוטין
* [https://www.youtube.com/watch?v=bPdoMYrvHgM&ab_channel=APArchive פוטין בישראל 2005], ערוץ היוטיוב של AP
* [https://www.youtube.com/watch?v=2UMtJC_GnAk&ab_channel=APArchive פוטין פוגש את משה קצב], 2005
* [https://www.youtube.com/watch?v=WcVliNwXWIA&ab_channel=APArchive Putin-Sharon lunch, Putin comments on Iran], 2005
* 2012: [https://www.youtube.com/watch?v=hm3aFy5zUNA&ab_channel=Israel%27sForeignAffairsMin. Russian President Putin visits Israel], ערוץ היוטיוב של משרד החוץ
* 2012: [https://www.youtube.com/watch?v=Dhz74bykL0k&ab_channel=ישראלהיום-IsraelHayom פוטין מבקר בישראל], ערוץ ישראל היום ביוטיוב
* [https://www.youtube.com/watch?v=7TQ3KNSKvjM&ab_channel=ערוץכנסת ערוץ הכנסת - פוטין בישראל, 25.6.12]
* [https://www.youtube.com/watch?v=xkqhNM0TP6I&ab_channel=JewishNewsOne Putin, Peres Unveil WW2 Memorial in Netanya: Russia, Israel Honour Red Army for Ending Holocaust], JewishNewsOne
* [https://www.youtube.com/watch?v=xGYvQnztnus&ab_channel=Ruptly פוטין חונך את אנדרטת נר הזיכרון בירושלים], ינואר 2020
* [https://www.youtube.com/watch?v=1pSDaxP9Syg&ab_channel=FRANCE24English פוטין נואם ביד ושם], ינואר 2020

==הערות שוליים==

קטגוריה:ביקורים דיפלומטיים בישראל
קטגוריה:יחסי ישראל–רוסיה
קטגוריה:2000 בישראל
קטגוריה:2005 בישראל
קטגוריה:2020 בישראל
קטגוריה:נשיאות רוסיה